Melaka Tengah

Melaka Tengah merupakan sebuah daerah dalam negeri Melaka, Malaysia. Daerah ini berkeluasan 314 kilometer persegi dan mempunyai penduduk seramai 597,135 orang menjadikannya sebagai daerah paling ramai penduduk di Melaka dan daerah kesembilan paling ramai penduduk di Malaysia.

Di daerah ini terletaknya ibu negeri Melaka iaitu Bandaraya Melaka. Bandar-bandar lain termasuklah Bukit Baru, Ayer Keroh, Ayer Molek, Batu Berendam, dan Bandar Hilir.

Pentadbiran
Daerah Melaka Tengah ditadbir oleh dua pihak berkuasa tempatan iaitu Majlis Bandaraya Melaka Bersejarah di selatan dan Majlis Perbandaran Hang Tuah Jaya di utara. Daerah ini berpusat di Ayer Keroh dan dibahagikan kepada 29 buah mukim, dua bandar dan sembilan pekan:-

 Mukim Alai
 Mukim Ayer Molek
 Mukim Bachang
 Mukim Balai Panjang
 Mukim Batu Berendam
 Mukim Bertam
 Mukim Bukit Baru
 Mukim Bukit Katil
 Mukim Bukit Lintang
 Mukim Bukit Piatu
 Mukim Bukit Rambai
 Mukim Cheng
 Mukim Duyong
 Mukim Ujong Pasir
 Mukim Kandang
 Mukim Klebang Besar
 Mukim Klebang Kechil
 Mukim Krubong
 Mukim Padang Semabok
 Mukim Padang Temu
 Mukim Paya Rumput
 Mukim Pringgit
 Mukim Pernu
 Mukim Semabok
 Mukim Sungei Udang
 Mukim Tangga Batu
 Mukim Tanjong Kling
 Mukim Tanjong Minyak
 Mukim Telok Mas

 Bandar dan Pekan

 Bandar Bukit Baru
 Bandar Melaka
 Pekan Ayer Molek
 Pekan Batu Berendam
 Pekan Bukit Rambai
 Pekan Kandang
 Pekan Klebang
 Pekan Paya Rumput
 Pekan Sungai Udang
 Pekan Tangga Batu
 Pekan Tanjong Kling

Geografi 
Daerah Melaka Tengah terletak di tengah negeri Melaka bersempadan dengan daerah Alor Gajah di utara, Jasin di timur dan Selat Melaka di selatan.

Iklim 
Iklim di daerah ini ialah iklim khatulistiwa (Af). Purata suhu ialah . Bulan Mei merupakan bulan yang paling panas di kawasan ini dengan suhu mencecah . Bulan Disember dikategorikan sebagai bulan paling sejuk dengan suhu  . Purata kerpasan di Melaka Tengah adalah 1973.6 milimeter pertahun. Bulan November merupakan bulan paling tinggi kerpasan dengan 226.3 milimeter manakala bulan yang paling rendah pula Februari dengan 80.1 milimeter.

Demografi 
Berdasarkan bancian Malaysia 2020 jumlah penduduk di Daerah Melaka Tengah ialah seramai 597,135 orang dengan kepadatan penduduk 1,663 orang perkilometer persegi yang dikategorikan sebagai taburan penduduk sangat padat. Majoriti penduduk di daerah ini merupakan Bumiputera, membentuk lebih 65 peratus penduduk. Kaum kedua terbesar merupakan kaum Cina diikuti India. Lebih enam peratus penduduk merupakan bukan warganegara.

Nisbah penduduk lelaki kepada penduduk wanita ialah 111:100. Terdapat 196,668 tempat kediaman dengan sebanyak 160,155 isi rumah. Purata saiz isi rumah pula dicatatkan seramai empat orang dalam sebuah rumah. Lebih 405 ribu penduduk dalam kalangan umur bekerja, 155 ribu dalam golongan muda dan selebihnya 35 ribu orang merupakan warga tua.

Agama 
Majoriti penduduk di daerah Melaka Tengah beragama Islam yang terdiri daripada penduduk berbangsa Melayu dan beberapa etnik lain. Agama kedua terbesar merupakan agama Buddha yang kebanyakannya dianuti penduduk berbangsa Cina. Agama ketiga terbesar merupakan agama Kristian diikuti agama Hindu. Penduduk berbangsa bumiputera lain dan etnik yang lain terdiri daripada mereka yang menganut beberapa agama lain serta tidak beragama.

Pengangkutan 
Daerah Melaka Tengah boleh dihubungkan melalui beberapa laluan persekutuan seperti Laluan Persekutuan 5  dari arah Masjid Tanah (utara) dan Jasin (selatan), Laluan Persekutuan 19  dari arah Alor Gajah (utara) dan Jasin (selatan).

Rujukan